Kurt Sucksdorff

Kurt Sucksdorff (født 10. mai 1904, død 1. januar 1960) var en svensk ishockeyspiller som deltok i De olympiske vinterleker i 1928 i St. Moritz.

Sucksdorff vant en olympisk sølvmedalje i ishockey under Vinter-OL i 1928 i St. Moritz. Han var målvakt på det svenske laget som kom på andreplass i OL-turneringen bak Canada. Sveriges resultat i finalerunden, som besto av fire lag, var tap med 0–11 mot Canada, og seier med 4–0 og 3–1 over henholdsvis Sveits og Storbritannia. OL-turneringen i ishockey i 1928 var også både det tredje verdens- og det trettende europamesterskapet i ishockey. Det svenske laget ble europamestere foran Sveits og Storbritannia.

Spillerne på Sveriges OL-, VM- og EM-lag i 1928 var Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.

Sucksdorff ble historisk under Ishockey-VM 1931 i Krynica. Han slapp ikke inn et eneste mål i Sveriges kamp mot Canada. Kampen endte 0–0 og var Canadas første poengtap i en landskamp i ishockey.

 OL-, VM- og EM-medaljer 
 OL 1928  St. Moritz - 16px|Sølv Sølv i ishockey (Sverige) 
 VM 1928  St. Moritz - 16px|Sølv Sølv i ishockey (Sverige) 
 EM 1928  St. Moritz - 16px|Gull Gull i ishockey (Sverige)

 Referanser 

 Eksterne lenker 


Kategori:Svenske ishockeyspillere
Kategori:Olympiske sølvmedaljevinnere for Sverige
Kategori:Medaljevinnere under Vinter-OL 1928
Kategori:Deltakere for Sverige under Vinter-OL 1928
Kategori:Ishockeyspillere under Vinter-OL 1928
Kategori:Fødsler i 1904
Kategori:Dødsfall i 1960
Kategori:Olympiske medaljevinnere i ishockey